Adygisk

Adygisk eller adygeisk (også kjent som vesttsjerkessisk) er et kaukasisk språk, som sammen med det beslektede språket kabardinsk utgjør den tsjerkessiske grenen av den nordvestkaukasiske språkfamilien. Språket er tilknyttet folkegruppen adyger, og tales av omtrent  i Kaukasus – i hovedsak i Republikken Adygia i Russland – og omtrent  i Tyrkia, foruten spredte grupper på Balkan, i Irak, Jordan og Syria.

Adygisk har ifølge språkleksikonet Ethnologue  talere totalt.

Språket fikk eget skriftspråk i 1918, etter oktoberrevolusjonen.

Adygisk i Russland og Kaukasus
Republikken Adygia, navngitt etter adygene, rommer Russlands største andel av adygisktalende. Ifølge folketellingen i 2010 var antallet , hvorav ingen var enspråklige; folketellingen fremlegger også at den etniske befolkningen var på .

Adygisk utenfor Tsjerkessia og Kaukasus
Store norske leksikon anslår omtrent  adygisktalende i Tyrkia, mens Ethnologue anslår  i 2014, med ingen enspråklige ifølge en folketelling i 1965. Adygisktalende er spredd over Tyrkia, blant annet i Sentral- og Vest-Anatolia, Kayseri, Tokat, Kahramanmaraş, samt mange andre provinser. Det adygiske samfunn i Tyrkia er et resultat av tsjerkessisk diaspora fordrevet i den russisk-tsjerkessiske krig (omtrent 1763–1864).

Adygisk blir lært bort i Jordan ved skolen for jordanske adyger, Prins Hamza ibn al-Hussein videregående skole, i Amman. Denne skolen, som ble etablert av adygiske jordanere med den avdøde kong Hussein av Jordans støtte, er en av de første skoler for adygsamfunnene utenfor Tsjerkessia. Skolen har omtrent 750 jordanske adygiskstudenter, og en av dens fremste mål er å bevare adygisk blant nyere generasjoner samtidig med vektlegging av adygenes tradisjoner. Antallet adygeisktalende i Jordan var i 2013 omtrent .

Adygisk snakkes av tsjerkessere i Irak og av tsjerkessere i Israel, hvor det læres i deres landsbyskoler. I Irak var antallet adygisktalende i 2014 omtrent , hovedsakelig bosatt i Bagdad, provinsene Diyala, As Sulaymaniyah, og Kirkuk, og i spredte samfunn. I Israel var antallet adygisktalende i 2005 omtrent 3000, fordelt på to landsbyer med en liten dialektforskjell.

Det snakkes også av mange tsjerkessere i Syria, selv om størstedelen av syriske tsjerkessere snakker kabardinsk. Ethnologue anslår 35000 adygisktalende i Syria i 2014, hovedsakelig i distriktet Salkhad i guvernementet As Suwayda, og distriktet Darʿā i Darʿā guvernement.

I tillegg finnes det en liten adygisktalende gruppe i Makedonia på Balkan.

Truet status
Ifølge UNESCOs kart fra 2009 med navn UNESCO Map of the World's Languages in Danger («UNESCOs kart over verdens språk i fare»), var adygisk i 2009, med alle sine stammedialekter, klassifisert som «sårbart».

Referanser 

Språk i Irak
Språk i Jordan
Språk i Russland
Språk i Syria
Språk i Tyrkia
Agglutinerende språk
Adygia
Krasnodar kraj
Utrydningstruede språk i Kaukasus